गिलानी ने करजई के भाई के कत्ल की निंदा की  
पाकिस्तान के प्रधानमंत्री यूसुफ रजा गिलानी ने अफगानिस्तान के राष्ट्रपति हामिद करजई के भाई अहमद वली करजई की हत्या की निंदा की है।
पाकिस्तान के प्रधानमंत्री यूसुफ रजा गिलानी ने अफगानिस्तान के राष्ट्रपति हामिद करजई के भाई अहमद वली करजई की हत्या की निंदा करते हुए इसे कायराना हरकत करार दिया है। अपने शोक संदेश में गिलानी ने कहा कि वह करजई के भाई की हत्या से बेहद दुखी है।   उन्होंने दुआ की है कि ऊपर वाला इस परिवार को यह सदमा बर्दाश्त करने की ताकत दे। करजई के छोटे भाई अहमद वली की कंधार शहर में गोली मारकर हत्या कर दी गई।